text: Væbnet røveri mod Monte Carlo
  16 november 2014 kl. 06.12
  Spillehallen Monte Carlo i Kruså blev natten til søndag udsat for røveri.
  Omkring klokken 01 truede en ukendt gerningsmand bevæbnet med en kniv personalet til at udlevere penge.
  Da røveriet skete var der mellem 15 og 20 gæster i lokalet. Det fortæller vagtchef Søren Strægaard til TV SYD.
  Røveren stak af med et ukendt kontant beløb og satte kursen mod grænsen.
  Gerningsmanden beskrives som almindelig af bygning, ca. 180 cm høj, han var iført en blå kedeldragt, styrthjelm og en maske.
  Ifølge politiet stak røveren af på en knallert eller en mindre motorcykel.
  kl. 0105 Røveri Spillehal MonteCarlo Flensborgvej, Kruså. Mand truet med kniv.Kontant udbytte undkørt mod syd i retning af grænsen #politidk
  
  